У оквиру пројекта „Куће за бољу будућност у Сомбору“, а у вези са Уговором о донацији за реализацију пројекта (UNOPS SHAI 2022 Grant 001) закљученог између Града Сомбора и Канцеларије Уједињених нација за пројектне услуге (даље: УНОПС), На основу члана 46. Закона о локалној самоуправи („Службени гласник РС“, бр. 129/07, 83/2014 – др. закон, 101/2016 – др. закон и 47/2018), nа основу Главе 6 члан 88-108 Закона о становању и одржавању зграда (Сл. гласник РС бр. 104/2016 и 9/2020-др.закон) и по основу одредби Закона о општем управном поступку (Сл. гласник РС бр. 18/2016 и 95/2018-аутентично тумачење) , на основу члана 67 Статута града Сомбора (Службени лист града Сомбора бр. 2/2019) Градско веће града Сомбора, на 114. седници одржаној 02. 09. 2022. доноси

**КРИТЕРИЈУМЕ**

о условима и мерилима за избор корисника подршке у решавању стамбених потреба осетљивих циљних категорија грађана у виду куповине индивидуалних стамбених јединица, уз обезбеђивање додатне подршке кроз набавку и уградњу грађевинског материјала за поправку или адаптацију и подршку путем мера активне инклузије у виду обука и психосоцијалне подршке.

**Члан 1.**

Овим Критеријумима уређују се услови и мерила за избор корисника за доделу кућа односно стамбених јединица у циљу побољшању услова становања осетљивих друштвених категорија грађана и то: жена жртава породичног насиља, припадника ромске националне мањине и младих који напуштају систем социјалне заштите, за избор корисника који добијају стамбену подршку у виду куповине кућа односно индивидуалних стамбених јединица, уз обезбеђивање додатне подршке кроз набавку и уградњу грађевинског материјала за поправку или адаптацију и подршку путем активне инклузије, као и поступак и начин рада Комисије.

**Члан 2.**

Куће односно индивидуалне стамбене јединице уз обезбеђивање додатне подршке кроз набавку и уградњу грађевинског материјала за поправку или адаптацију и подршку путем активне инклузије (у даљем тексту: Подршка), додељују се осетљивим друштвеним категоријама грађана из члана 1. Критеријума и члановима њиховог породичног домаћинства, у циљу побољшања услова становања и социјалне инклузије.

**Члан 3.**

**ЖЕНЕ ЖРТВЕ ПОРОДИЧНОГ НАСИЉА**

1. да имају пријављено пребивалиште/боравиште на територији Града Сомбора, најмање 4 последње године;
2. да немају у својини непокретност у Републици Србији, као и било којој другој држави, а којом би могли да реше своје стамбене потребе;
3. да нису отуђилe, поклонилe или заменилe непокретност у Републици Србији, и/или у другој држави, а којом би могли да реше своје стамбене потребе;
4. да нису корисницe другог стамбеног програма или пројекта стамбеног збрињавања/обнове

у процесу.

1. да немају приходе којима би могле да реше своје стамбене потребе;
2. да нису на коначној листи реда првенства по неким од јавних позива стамбеног програма или пројекта, за трајно решавање стамбене потребе – Стамбени програм у Републици Србији;
3. да су користиле услуге смештаја у прихватилишту за жртве насиља у породици – сигурној кући или да су евидентиране као жртве насиља у породици код Центра за социјални рад Сомбор или Полицијској управи у Сомбору;
4. да је напустила насилну заједницу, брак или ванбрачну заједницу са насилником и живи на пребивалишту или боравишту, ван насилне заједнице, брака или ванбрачне заједнице, као и све остале ситуације којима је насилник лишен имовинских права на предметној некретнини.
5. изјава да се предметна некретнина као целина или њен део неће и не могу отуђити у периоду од 10 година

**ПРИПАДНИЦИ РОМСКЕ НАЦИОНАЛНЕ МАЊИНЕ**

1. да имају пријављено пребивалиште/боравиште на територији Града Сомбора, најмање 4 последње године;
2. да они или чланови њиховог домаћинства немају у својини непокретност, а којом би могли да реше своје стамбене потребе;
3. да нису отуђили, поклонили или заменили непокретност, а којом би могли да реше

своје стамбене потребе;

1. да нису корисници другог стамбеног програма или пројекта стамбеног збрињавања/обнове

у процесу;

1. да немају приходе којима би могли да реше своје стамбене потребе;
2. да нису на коначној листи реда првенства по неким од јавних позива стамбеног програма, за трајно решавање стамбене потребе – Стамбени програм у Републици Србији;
3. да су подносилац пријаве и чланови породичног домаћинства припадници ромске националне заједнице;
4. да нису у прекршајним и кривичним евиденцијама;
5. изјава да се предметна некретнина као целина или њен део неће и не могу отуђити у периоду од 10 година

**МЛАДИ КОЈИ НАПУШТАЈУ СИСТЕМ СОЦИЈАЛНЕ ЗАШТИТЕ**

1. да је Центар за социјални рад Сомбор упутни орган;
2. да су особе до 30 година старости које су напустиле систем хранитељског старања или установу за смештај у периоду 2019-2022;
3. да немају у својини непокретност којом би могли да реше своје стамбене потребе;
4. да нису отуђили, поклонили или заменили непокретност, а којом би могли да реше своје стамбене потребе;
5. да нису корисници другог стамбеног програма или пројекта стамбеног збрињавања/обнове у процесу;
6. да немају приходе којима би могли да реше своје стамбене потребе;
7. да нису на коначној листи реда првенства по неким од јавних позива стамбеног програма, за трајно решавање стамбене потребе – Стамбени програм у Републици Србији;
8. да немају сродника који су у материјалној могућности да их трајно и одрживо стамбено збрињавају;
9. изјава да се предметна некретнина као целина или њен део неће и не могу отуђити у периоду од 10 година
10. да нису у прекршајним и кривичним евиденцијама.

**Члан 4.**

Ред првенства за доделу куће утврђује се на основу броја бодова које Подносилац пријаве на Јавни позив за доделу куће односно одговарајуће непокретности намењене становању и додатне помоћи у грађевинском и другом материјалу, намењене за адаптацију или поправку предметне куће (у даљем тексту: Јавни позив) оствари, а према следећим мерилима:

**ЖЕНЕ ЖРТВЕ ПОРОДИЧНОГ НАСИЉА**

1. Број чланова породичног домаћинства: по члану породичног домаћинства – 10 бодова. Максималан број бодова који се може добити на основу овог мерила износи – 50 бодова.
2. Број малолетне деце у породичном домаћинству:

2.1) породично домаћинство до двоје малолетне деце – 10 бодова;

2.2) породично домаћинство са троје или више малолетне деце – 20 бодова;

1. Породично домаћинство са дететом са инвалидитетом или сметњама у развоју: по детету – 20 бодова.

4. Стамбена ситуација Подносиоца пријаве и чланова његовог породичног домаћинства:

4.1) породично домаћинство које станује у изнајмљеном простору – 20 бодова;

4.2) породично домаћинство које живи код сродника (родитеља) - 10 бодова;

5. Материјални положај породичног домаћинства:

5.1) породично домаћинство са приходима у износу до минималне просечне плате у РС - 10 (по породичном домаћинству);

5.2. породично домаћинство без прихода односно корисници новчане социјалне помоћи - 20 (по породичном домаћинству).

Приликом бодовања Пријава по тачки 5. овог члана приходи се обрачунавају по члану породичног домаћинства, а бодови додељују породичном домаћинству. Максимални број бодова који може бити додељен породичном домаћинству по овом основу је 20;

6. Смањење или губитак радне способности или телесно оштећење:

6.1) по основу смањења или губитка радне способности Подносиоца пријаве или чланова његовог породичног домаћинства:

* + 1. ако постоји делимична радна способност – 10 бодова;
    2. ако постоји потпуни губитак радне способности – 20 бодова.

6.2) по основу телесног оштећења Подносиоца пријаве или чланова његовог породичног домаћинства:

* + 1. за телесно оштећење 100% – 20 бодова;
    2. за телесно оштећење 90% – 15 бодова;
    3. за телесно оштећење 80% – 10 бодова.

Ако код истог лица постоји смањење или губитак радне способности и телесно оштећење, Комисија приликом бодовања узима у обзир оно мерило на основу кога то лице добија више бодова и бодује се по члану домаћинства. Ако у породичном домаћинству постоје више лица са овим мерилом бодови се сабирају.

7. Болести од већег социо–медицинског значаја (малигна обољења, бронхијална и срчана астма, тешка опструктивна обољења плућа, активна туберкулоза, инфаркт срца, декомпензована срчана обољења, трансплантација срца, цереброваскуларни инсулт, епилепсија, теже душевне болести, прогресивне нервномишићне болести, парезе и парализе, хемофилија, инсулин зависни дијабетес, хроничне бубрежне инсуфицијенције на дијализама, системске аутоимуне болести, остеомијелитиси, ХИВ инфекције и сл.), у складу са прописима о здравственој заштити: Подносилац пријаве или чланови његовог породичног домаћинства – 20 бодова (по члану породичног домаћинства).

Ово мерило се примењује по члану домаћинства ако Подносилац пријаве или чланови његовог породичног домаћинства нису бодовани по основу тачке 7. подтачке 1) и 2) овог члана.

Уколико се Подносилац пријаве и чланови његовог породичног домаћинства наведени у пријави бодују по основу болести, бодови се додељују за Подносиоца пријаве и сваког члана породичног домаћинства који има болести од већег социо-медицинског значаја.

Подносилац пријаве може 1 (једном) да одбије понуђену кућу односно стамбену јединицу.

8. Испуњеност елементарних услова становања

8.1) Нису испуњени минимални услови становања (нема ни струју, воду и тоалет) 45 бодова

8.2)Делимично су испуњени услови (има бар нешто од наведеног: струју, воду или тоалет) 30 бодова

8.3) Испуњени су минимални услови становања (поседују струју, воду, тоалет) 15 бодова

Уколико два или више Подносилаца пријаве имају исти број бодова, предност ће имати Подносилац пријаве који:

1. има већи број малолетне деце;
2. остварили су већи број бодова по основу елементарних услова становања (тачка 9)
3. има већи број чланова породичног домаћинства;
4. има трудницу у породичном домаћинству;
5. дуже борави на подручју општине/града;
6. има мање приходе по члану породичног домаћинства.
7. станује у изнајмљеном стамбеном простору, а нема прихода.

Подносилац пријаве може 1 (једном) да одбије понуђену кућу односно стамбену јединицу.

**ПРИПАДНИЦИ РОМСКЕ НАЦИОНАЛНЕ ЗАЈЕДНИЦЕ**

* 1. Број чланова породичног домаћинства: по члану породичног домаћинства – 10 бодова.

Максималан број бодова који се може добити на основу овог мерила износи – 50 бодова.

* 1. Број малолетне деце у породичном домаћинству:

2.1) породично домаћинство до двоје малолетне деце – 10 бодова;

2.2) породично домаћинство са троје или више малолетне деце – 20 бодова;

* 1. Број малолетне деце у једнородитељском породичном домаћинству:

3.1) домаћинство са једним дететом – 10 бодова;

3.2) домаћинство са двоје деце – 20 бодова;

3.3) домаћинство са троје или више деце – 30 бодова.

* 1. Породично домаћинство са дететом са инвалидитетом или сметњама у развоју: по детету – 20 бодова.
  2. Стамбена ситуација Подносиоца пријаве и чланова његовог породичног домаћинства:

5.1) породично домаћинство које станује у изнајмљеном простору – 20 бодова;

5. 2) породично домаћинство које живи код сродника (родитеља) - 10 бодова;

6 .Материјални положај породичног домаћинства:

6.1) породично домаћинство са приходима у износу до минималне просечне плате у РС - 10 бодова (по породичном домаћинству);

6.2. породично домаћинство без прихода односно корисници новчане социјалне помоћи - 20 бодова (по породичном домаћинству)

Приликом бодовања Пријава по тачки 6. овог члана приходи се обрачунавају по члану породичног домаћинства, а бодови додељују породичном домаћинству. Максимални број бодова који може бити додељен породичном домаћинству по овом основу је 20 бодова.

7. Смањење или губитак радне способности или телесно оштећење:

7.1) по основу смањења или губитка радне способности Подносиоца пријаве или пунолетне чланова његовог породичног домаћинства:

* + - ако постоји делимична радна способност – 10 бодова
    - ако постоји потпуни губитак радне способности – 20 бодова.

7.2) по основу телесног оштећења Подносиоца пријаве или чланова његовог породичног домаћинства:

* + - за телесно оштећење 100% – 20 бодова;
    - за телесно оштећење 90% – 15 бодова;
    - за телесно оштећење 80% – 10 бодова.

Ако код истог лица постоји смањење или губитак радне способности и телесно оштећење, Комисија приликом бодовања узима у обзир оно мерило на основу кога то лице добија више бодова и бодује се по члану домаћинства, ако у домаћинству има више лица са овим мерилом, бодови се сабирају.

8. Болести од већег социо–медицинског значаја (малигна обољења, бронхијална и срчана астма, тешка опструктивна обољења плућа, активна туберкулоза, инфаркт срца, декомпензована срчана обољења, трансплантација срца, цереброваскуларни инсулт, епилепсија, теже душевне болести, прогресивне нервномишићне болести, парезе и парализе, хемофилија, инсулин зависни дијабетес, хроничне бубрежне инсуфицијенције на дијализама, системске аутоимуне болести, остеомијелитиси, ХИВ инфекције и сл), у складу са прописима о здравственој заштити: Подносилац пријаве или чланови његовог породичног домаћинства – 10 бодова (по члану породичног домаћинства).

Ово мерило се примењује по члану домаћинства ако Подносилац пријаве или чланови његовог породичног домаћинства нису бодовани по основу тачке 7. подтачке 1) и 2) овог члана.

Уколико се Подносилац пријаве и чланови његовог породичног домаћинства наведени у пријави бодују по основу болести, бодови се додељују за Подносиоца пријаве и сваког члана породичног домаћинства који има болести од већег социо-медицинског значаја.

9. Испуњеност елементарних услова становања

9.1) Нису испуњени минимални услови становања (нема ни струју, воду и тоалет) 45 бодова

9.2)Делимично су испуњени услови (има бар нешто од наведеног: струју, воду или тоалет) 30 бодова

9.3) Испуњени су минимални услови становања (поседују струју, воду, тоалет) 15 бодова

Уколико два или више Подносилаца пријаве имају исти број бодова, предност ће имати Подносилац пријаве који:

1. има већи број малолетне деце;
2. остварили су већи број бодова по основу елементарних услова становања (тачка 9)
3. има већи број чланова породичног домаћинства;
4. има трудницу у породичном домаћинству;
5. дуже борави на подручју општине/града;
6. има мање приходе по члану породичног домаћинства.
7. станује у изнајмљеном стамбеном простору, а нема прихода.

Подносилац пријаве може 1 (једном) да одбије понуђену кућу односно стамбену јединицу.

**МЛАДИ КОЈИ НАПУШТАЈУ СИСТЕМ СОЦИЈАЛНЕ ЗАШТИТЕ**

1. Стамбени статус младе особе
   1. подстанар - 20 бодова
   2. смештај у хранитељској породици или установи социјалне заштите – 15 бодова
   3. користио/ла привремени/повремени смештај уз подршку природне породице – 5 бодова
2. Време проведено ван система социјалне заштите без решене стамбене ситуације

2.1) изашао/ла из система 2017/2018 године – 5 бодова

2.2) изашао/ла из система 2019/2020 године – 10 бодова

2.3) изашао/ла из система 2021/2022 године – 15 бодова

1. Испуњеност елементарних услова становања
   1. Нису испуњени минимални услови становања (нема ни струју, ни воду, ни тоалет) – 15 бодова
   2. Делимично су испуњени минимални услови становања (има бар нешто од наведеног: струју, воду или тоалет) – 10 бодова
   3. Испуњени су минимални услови становања (поседују струју, воду и тоалет) – 5 бодова
2. Структура породице
   1. Стара се о још неком члану породице (брат, сестра, малолетно дете) – 10 бодова по члану породице о којем се стара

Максималан број бодова који се може добити на основу овог мерила износи – 50 бодова

5. Материјални положај породичног домаћинства:

5.1) породично домаћинство са приходима у износу до минималне зараде у Републици Србији - 10 бодова

5.2) породично домаћинство без прихода односно корисници новчане социјалне помоћи - 20 бодова

6. Образовна структура подносиоца пријаве

* 1. Подносилац пријаве је похађао/ла, похађа или завршио средњу школу или виши степен образовања – 15 бодова
  2. Подносилац пријаве има завршену основну школу – 10 бодова
  3. Подносилац пријаве нема завршену основну школу – 5 бодова

**Члан 5.**

Подносилац пријаве за себе и чланове породичног домаћинства доставља следеће доказе:

1. Попуњен и потписан образац пријаве;
2. Фотокопију важеће личне карте за све чланове породичног домаћинства са 16 и више година (очитана лична карта уколико је у питању нова лична карта са чипом), за млађе од 16 година изводе из матичне књиге рођених);
3. Сва документација која се може издати по службеној дужности, прибаљаће Комисија за избор корисника, уз писмену сагласност крајњег корисника;
4. Уверење о држављанству или фотокопију решења о пријему у држављанство Републике Србије или копију поднетог захтева за пријем у држављанство, за све чланове породичног домаћинства (не односи се на лица са личном картом);
5. Изјаву оверену код нотара да Подносилац пријаве и чланови његовог породичног домаћинства не поседују непокретност којом могу да реше своје стамбено питање; да нису отуђили, поклонили или заменили непокретност, а којом би могли да реше своје стамбене потребе; да нису корисници другог стамбеног програма у Републици Србији. Наводи из изјаве могу бити предмет провере од стране Комисије;
6. Доказ о стамбеној ситуацији Подносиоца пријаве и чланова његовог породичног домаћинства:

* за домаћинство које станује у изнајмљеном простору без основних хигијенско-санитарних услова – изјава оверена код нотара;
* за домаћинства која живе код сродника – изјава оверена код нотара;
* трошкове овере код нотара са којим град има закључен Уговор, сноси град.

1. Доказ о приходима:

* Потврда о незапослености из Националне службе за запошљавање, за незапослене чланове породичног домаћинства регистроване код Националне службе за запошљавање; Потврда послодавца о висини примања у месецу који претходи месецу подношења Пријаве на Јавни позив - за запослене чланове породичног домаћинства;
* Чек од пензије за месец који претходи месецу објављивања Јавног позива (односи се и на пензију из Републике Србије и на пензију из земље порекла), односно потврда надлежне службе или у случају да Подносилац пријаве или члан његовог породичног домаћинства не остварује приходе од пензије - изјава оверена код надлежног органа да лице не остварује примања по основу пензије у Републици Србији, нити земљи порекла;

1. За чланове породичног домаћинства узраста 6 до 26 године – доказ о школовању, уколико ови чланови породичног домаћинства нису на школовању – доказе наведене у тачки 6) овог става (докази о приходима);
2. Доказ за породично домаћинство са дететом са инвалидитетом или сметњама у развоју – Решење Комисије за категоризацију деце или мишљење интер-ресорне комисије за децу са телесним инвалидитетом или сметњама у развоју;
3. Доказ о смањењу или губитку радне способности или телесном оштећењу – Решење о смањењу или губитку радне способности или телесном оштећењу за члана породице са инвалидитетом;
4. Доказ о постојању болести од већег социо-медицинског значаја (малигна обољења, бронхијална и срчана астма, тешка опструктивна обољења плућа, активна туберкулоза, инфаркт срца, декомпензована срчана обољења, трансплантација срца, цереброваскуларни инсулт, епилепсија, теже душевне болести, прогресивне нервномишићне болести, парезе и парализе, хемофилија, инсулин зависни дијабетес, хроничне бубрежне инсуфицијенције на дијализама, системске аутоимуне болести, остеомијелитиси, ХИВ инфекције и сл.) – Лекарски налаз не старији од годину дана;
5. За једнородитељску породицу прилаже се:

* потврда о смрти брачног друга;
* решење надлежног суда о проглашењу несталог лица за умрло;
* извод из матичне књиге рођених деце без утврђеног очинства;
* пресуда о разводу брака или доказ о поверавању малолетног детета или деце (уколико у пресуди о разводу брака није одлучено о поверавању детета, или уколико се ради о ванбрачним партнерима чија је заједница престала да траје), а уз оба доказа потребно је приложити изјаву Подносиоца пријаве оверену код надлежног органа да се Подносилац пријаве непосредно брине о детету и да самостално обезбеђује средства за издржавање, да други родитељ не учествује или недовољно учествује у тим трошковима, а да, у међувремену, Подносилац пријаве није засновао брачну или ванбрачну заједницу.

1. За припаднике ромске националне мањине

- Потврда, односно Препорука Националног савета ромске националне мањине или Канцеларије за инклузију Рома АПВ, да се Подносилац пријаве изјашњава као припадник ромске националне мањине, најмање 4 године

- Уверење да нису у прекршајним евиденцијама (прибавља подносилац пријаве, у СУП Сомбор).

1. За жене и децу жртве породичног насиља

* да су користиле услуге смештаја у прихватилишту за жртве насиља у породици – сигурној кући или да су евидентиране као жртве насиља у породици код Центра за социјални рад Сомбор или Полицијској управи у Сомбору;
* да је напустила насилну заједницу, брак или ванбрачну заједницу са насилником и живи на пребивалишту или боравишту, ван насилне заједнице, брака или ванбрачне заједнице, као и све остале ситуације којима је насилник лишен имовинских права на предметној некретнини.

1. Млади који напуштају систем социјалне заштите

* изјаву да немада сродника који су у материјалној могућности да их трајно и одрживо стамбено збрињавају;
* уверење да нису у прекршајним евиденцијама (прибавља подносилац пријаве, у СУП Сомбор)
* сведочанства о завршеном школовању или потврда о похађању образовања.

**Члан 6.**

Комисија за избор корисника, у складу са чланом 103. став 1. Закона о општем управном поступку („Службени гласник РС“, број 18/16) (у даљем тексту: ЗУП), за потребе поступка, по службеној дужности прибавља: потребне потврде или препоруке, али само у случају ако Подносилац пријаве не достави доказ о томе; извод из матичне књиге рођених за децу млађу од 16 година; проверава имовно стање у електронској бази Републичког геодетског завода за Подносиоца пријаве и чланове његовог породичног домаћинства, укључујући и малолетне чланове породичног домаћинства; уверење Одељења за локалну пореску администрацију о томе да ли су Подносилац пријаве и чланови његовог породичног домаћинства, укључујући и малолетне чланове породичног домаћинства, обвезници пореза на имовину физичких лица; уверење МУП-а о кретању боравишта/пребивалишта за Подносиоца пријаве и све чланове породичног домаћинства, укључујући и малолетне чланове породичног домаћинства.

Доказе из става 1. овог члана, може прибавити и сама странка, уколико, у складу са чланом 103. став 3. ЗУП-а, изричито изјави да ће у циљу ефикаснијег и економичнијег разматрања поднете Пријаве на Јавни позив, наведене доказе прибавити сама.

Поред доказа наведених у ставу 1. овог члана, Комисија за избор корисника може по службеној дужности прибављати и друге доказе потребне за поступање по Пријави на Јавни позив, ради потпуног утврђивања чињеничног стања и доношења правилне и законите одлуке.

**Члан 7.**

Комисију Решењем именује Градоначелник. Комисија има 12 (дванаест) чланова, међу којима су и председник и заменик председника Комисије. Председник Комисије сазива седницу Комисије, председава и руководи радом Комисије, а у његовом одсуству или спречености ове послове обавља његов заменик.

**Члан 8.**

Комисија пуноважно ради и одлучује ако седници присуствује више од половине чланова.

Комисија ради у седницама и одлуке доноси консензусом.

**Члан 9.**

Комисија је дужна да правилно, истинито и потпуно утврди све чињенице и околности које су од значаја за доношење правилне и законите одлуке.

Чињенице и околности од значаја за поступање и одлучивање, Комисија утврђује на основу доказа достављених уз Пријаву на Јавни позив, доказа прибављених по службеној дужности, утврђивањем чињеничног стања на терену, и на основу других доказа утврђених применом осталих доказних средстава предвиђених законом.

Комисија одлучује на основу савесне и брижљиве оцене сваког доказа посебно и свих доказа заједно, као и на основу резултата целокупног поступка.

**Члан 10.**

На седници Комисије води се Записник који потписују сви присутни чланови Комисије. Записник се доставља свим члановима Комисије.

Записнике и коначан предлог за избор корисника, након окончаног поступка, Комисија предаје на разматрање и усвајање Градском већу града Сомбора.

**Члан 11.**

Јавни позив за избор корисника подршке у решавању стамбених потреба осетљивих циљних категорија грађана у виду куповине индивидуалних стамбених јединица уз обезбеђивање додатне подршке кроз набавку и уградњу грађевинског материјала за поправку или адаптацију и подршку путем мера активне инклузије у виду обука и психосоцијалне подршке расписује Градско веће града Сомбора.

**Члан 12.**

Пријаву поднету након истека рока за подношење пријава из Јавног позива, Комисија не разматра, већ исту одбацује, као неблаговремену.

Ако Пријава садржи неки формални недостатак који спречава поступање по истој или ако је неразумљива или непотпуна, Подносилац пријаве се писаним путем позива да уочене недостатке отклони у року од 8 (осам) дана, уз упозорење на последице пропуштања.

Пријаву у погледу које Подносилац пријаве не отклони недостатке, и то у року одређеном у ставу 2. овог члана, Комисија не разматра, већ исту одбацује, као неуредну.

Против предлога Комисије из ст. 1. и 3. овог члана, подносилац пријаве може уложити приговор, у року од 8 (осам) дана од дана објављивања Прелиминарне ранг листе, писменим путем на писарници Градске управе града Сомбора.

Пријаву у погледу које Подносилац пријаве отклони уочене недостатке, у року из става 2. овог члана, Комисија сматра као да је од почетка била уредна.

Уколико члан, односно чланови породичног домаћинства премину до утврђивања Предлога листе корисника за доделу Помоћи, исти неће бити разматрани, нити бодовани. У случају да премине Подносилац пријаве, Комисија разматра остале чланове. Уколико до утврђивања Предлога листе Корисника за доделу Помоћи Подносилац пријаве пријави новорођеног члана, односно чланове домаћинства Комисија исте разматра и бодује. Приликом утврђивања Предлога листе Корисника, Комисија узима у обзир онај број чланова домаћинства који је Подносилац пријаве навео у пријави на Јавни позив, осим када су у питању преминули или новорођени чланови.

Уколико Подносилац пријаве до утврђивање Предлога листе Корисника достави доказе о томе да он или неко од чланова његовог породичног домаћинства болује од болести од већег социо-медицинског значаја, односно уколико неко од њих, након подношења пријаве на Јавни позив оболели од болести већег социо-медицинског значаја, Комисија наведено узима у обзир приликом разматрања и бодовања пријава.

**Члан 13.**

Пријаву која не садржи формални недостатак или у погледу које је поступљено у складу са чланом 13. став 5. ових Критеријума, Комисија разматра и утврђује испуњеност услова из члана 2. и 3. ових Критеријума.

Пријаву у погледу које нису испуњени услови из члана 2. и 3. ових Критеријума, Комисија не бодује већ исту одбацује, као неосновану.

Против Предлога Комисије из става 2. овог члана, подносилац пријаве може уложити приговор Комисији, у року од 8 (осам) дана од дана објављивања прелиминарне ранг листе.

У погледу Пријава код којих су испуњени услови из члана 2. и 3. ових Критеријума, Комисија врши бодовање, у складу са мерилима из члана 4. и 5. ових Критеријума.

**Члан 14.**

На основу броја бодова које подносилац Пријаве оствари према мерилима из чл. 4. и 5. ових Критеријума Комисија утврђује предлог листе Корисника за доделу Подршке (у даљем тексту: Предлог листе).

У погледу пријава које испуњавају услове врши се додатна провера података о лицима и подацима наведеним у Пријави.

Предлог листе Комисија објављује на Огласној табли града Сомбора, као и на званичној интернет страници Града Сомбора.

**Члан 15.**

На Предлог листе Подносилац пријаве може уложити приговор Комисији, у року од 8 (осам) дана од дана објављивања Предлога листе.

Комисија је обавезна да о пристиглим приговорима одлучи у року од 8 (осам) дана од дана истека рока за подношење приговора.

**Члан 16.**

Након провере навода из приговора и утврђивања чињеничног стања, односно након истека рока за одговор на приговоре прелази се на процес упаривања корисника са кућама односно стамбеним јединицама. Процес упаривања корисника са кућама односно стамбеним јединицама подразумева да корисници прихватају понуђене куће односно стамбене јединице. Уколико корисници не прихватају понуђене куће или стамбене јединице, Комисија ће понудити алтернативно решење, а уколико корисници не прихвате ни другу алтернативу, губе право на доделу куће или стамбене јединице, а први наредни корисници са Предлога ранг листе стичу право на доделу куће или стамбене јединице. По завршетку овог процеса, Комисија утврђује коначну листу Корисника за доделу Помоћи (у даљем тексту: Коначна листа).

Коначну листу Комисија доставља на разматрање и усвајање Градском већу града Сомбора, а Решење о додели Подршке доноси Градоначелник града Сомбора, на основу Закључка Градског већа.

**Члан 17.**

На основу Закључка Градског већа и Решења градоначелника из члана 16. став 2. ових Критеријума, Град, продавац и корисник закључују уговор о купопродаји куће односно стамбене јединице.

У уговору из става 1. овог члана, између осталог, биће наведено да се предметна кућа односно стамбена јединица не може отуђити, издати у закуп нити променити намена у периоду од 10 година.

Забрана отуђења из става 2. овог члана уписује се у регистар непокретности.

Град са корисником закључује и посебан Споразум, којим се одређују међусобна права и обавезе у погледу обезбеђивања подршке у виду намештаја и беле технике, обука и психосицијалне подршке.

**Члан 18.**

На сва питања која нису уређена овим Критеријумима примењиваће се одредбе закона којим је уређен општи управни поступак и других закона који уређују предметну материју.

**Члан 19.**

Ови Критеријуми ће се објавити на званичном сајту града Сомбора као и на Огласној табли града Сомбора.

Критеријуми ступају на снагу дан након објављивања на званичном сајту града Сомбора.

**ПРЕДСЕДАВАЈУЋИ ГРАДСКОГ ВЕЋА**